REGLAMENT INTERN DE LA DELEGACIÓ D'ESTUDIANTS DE LA FACULTAT DE CIÈNCIES DE LA SALUT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3040)
  + [Valencià](/va/acuerdo/3040)






Selector de idioma

Leer

* [Español](/es/acuerdo/3040)
* [Valencià](/va/acuerdo/3040)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT INTERN DE LA DELEGACIÓ D'ESTUDIANTS DE LA FACULTAT DE CIÈNCIES DE LA SALUT[Butlletí Oficial Universitat d'Alacant](/ca/Publicacion)
=============================================================================================================================================

Secretaria General

Butlletí Oficial Universitat d'Alacant





REGLAMENT INTERN DE LA DELEGACIÓ D'ESTUDIANTS DE LA FACULTAT DE CIÈNCIES DE LA SALUT

Data d'aprovació
:   25/07/2014

Data de publicació
:   26/11/2014

Òrgan competent
:   Facultat de Ciències de la Salut

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=3040.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3040)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3040)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT INTERN DE LA DELEGACIÓ D'ESTUDIANTS DE LA FACULTAT DE CIÈNCIES DE LA SALUT&url=https://www.boua.ua.es/va/acuerdo/3040)

**Títol:** REGLAMENT INTERN DE LA DELEGACIÓ D'ESTUDIANTS DE LA FACULTAT DE CIÈNCIES DE LA SALUT

**Secció:** DISPOSICIONS GENERALS

**Òrgan:** Facultat de Ciències de la Salut

**Data d'aprovació:** divendres, 25 de juliol de 2014

REGLAMENT INTERN DE LA DELEGACIÓ D’ESTUDIANTS DE LA FACULTAT DE CIÈNCIES DE LA SALUT

EXPOSICIÓ DE MOTIUS

El objectiu principal de l’elaboració d’aquest Reglament de Règim Intern de la Delegació d’Estudiants de la Facultat de Ciències de la Salut és l’adequació de la seua regulació al Reglament de règim intern de al Facultat de Ciències de la Salut, publicat al BOUA de data 31 de maig de 2013 i a l’Estatut de la Universitat d’Alacant, aprovat per decret 25/2012, de 3 de febrer del Consell de la Generalitat, i publicat al Diari Oficial de la Comunitat Valenciana del 9 de febrer de 2012.

El present Reglament Intern s’estructura en un capítol preliminar, sis capítols i una disposició final.

CAPÍTOL PRELIMINAR

DE LA DELEGACIÓ D'ESTUDIANTS

Article 1. Naturalesa

La Delegació d'Estudiants de la Facultat de Ciències de la Salut és l'òrgan de representació estudiantil en l'àmbit de la Facultat de Ciències de la Salut de la Universitat d'Alacant.

Article 2. Competències

a) Facilitar la participació activa i democràtica del col·lectiu d'estudiants, en el govern i gestió de la Facultat de Ciències de les Salut de la Universitat d'Alacant, en els casos i forma prevista en l'Estatut de la Universitat d'Alacant i altres normes d'aplicació.

b) Facilitar la participació del col·lectiu d'estudiants en l'ordenació i programació dels ensenyaments, així com en el control de la seua qualitat i del correcte desenvolupament dels programes formatius, d'acord amb els procediments establits en l'Estatut de la Universitat d'Alacant i altres normes d'aplicació.

c) Facilitar informació i assessorament sobre l’organització universitària, així com sobre qualsevol altra qüestió acadèmica o universitària d'interès per al col·lectiu d'estudiants al qual representa.

d) Promoure la realització d'activitats intel·lectuals, culturals, esportives, solidàries i de cooperació, així com organitzar qualsevol altre tipus d'activitat que estime convenient com a complement al desenvolupament de la formació universitària.

e) Cooperar i coordinar les i els representants estudiantils de les diferents titulacions de la Facultat, facilitant la labor de les delegades i delegats de curs o grup, i els i les representants en els òrgans de govern de la Facultat i la Universitat.

f) Representar el col·lectiu d'estudiants de la Facultat de Ciències de la Salut, exposant davant els òrgans de la Facultat, que corresponga les seues propostes, peticions, necessitats, queixes o suggeriments.

g) Participar en la supervisió i avaluació del funcionament dels serveis de la Universitat d'Alacant i més concretament els relacionats amb el funcionament de la Facultat de Ciències de la Salut.

h) Qualssevol altres que li conferisca el Consell d'Estudiants  de la UA o la Junta de la Facultat de Ciències de la Salut, en aplicació de l'Estatut de la Universitat d'Alacant i altres normes d'aplicació.

Article 3. Composició

La Delegació d'Estudiants de la Facultat de Ciències de la Salut està formada per la totalitat d'estudiants que pertanyen al Claustre de la Facultat, per estudiants que representen la Facultat en el Claustre Universitari, per les delegades i delegats i subdelegades i subdelegats de curs o grup de les diferents titulacions de la Facultat i per les i els representants d'estudiants en els consells de departaments adscrits a la Facultat.

Article 4. Estructura

1. La Delegació d'Estudiants de la Facultat de Ciències de la Salut s'estructura en dos òrgans col·legiats: El Ple de la Delegació, i la Junta Directiva; així com les diferents comissions que puguen crear-se per delegació d’aquests.

2. Els òrgans unipersonals de la Delegació són:

a) Presidenta / President.

b) Vicepresidenta / Vicepresident.

c) Secretària / Secretari.

d) Tresorera / Tresorer.

e) Vocals de titulacions.

f) Vocals d'àrea.

CAPÍTOL I

El PLE DE LA DELEGACIÓ

Secció 1a

Disposicions generals

Article 5. Naturalesa

1. El Ple de la Delegació d'Estudiants és l'òrgan col·legiat al qual correspon aprovar les directrius generals d'actuació de la Delegació en el marc de la programació general de la Facultat.

2. El Ple de la Delegació d'Estudiants és l'òrgan de representació del col·lectiu d'estudiants de la Facultat, al qual correspon proposar, si escau, la modificació del Reglament intern de la Delegació.

Article 6. Competències

Correspon al Ple de la Delegació d'Estudiants de la Facultat de Ciències de la Salut les competències següents:

a)    Triar i destituir, si escau, la presidenta o president de la Delegació, així com triar els qui constitueixen la Junta Directiva que determina el present Reglament.

b)    Establir les directrius d’actuació de la Delegació d’Estudiants.

c)    Aprovar, si escau, la liquidació anual de comptes, corresponent al pressupost de la Delegació, així com la memòria anual de gestió que elabore la Junta Directiva de la Delegació

d)    Elaborar i proposar a la Junta de Facultat l'aprovació o modificació del Reglament intern de la Delegació.

e)    Contribuir al desenvolupament i qualitat del Centre, impulsant projectes i iniciatives que es consideren d'interès per a la Facultat i el col·lectiu d'estudiants.

f)     Constituir les comissions que es consideren necessàries per al normal funcionament de la Delegació d'Estudiants.

g)    Qualsevol altra competència que siga atribuïda per l'Estatut de la Universitat i la resta de normes aplicables.

Article 7. Composició

El Ple estarà constituït per la totalitat d'estudiants pertanyents a la Delegació d'Estudiants de la Facultat de Ciències de la Salut.

Article 8. Renovació

1. La Delegació d'Estudiants, en la part corresponent al conjunt de claustrals electes de la Facultat de Ciències de la Salut, es renovarà cada dos anys, coincidint amb la renovació del Claustre de Facultat, d'acord amb el Reglament de la Facultat.

2. La Delegació d'Estudiants, en la part corresponent al conjunt de claustrals electes de la Universitat, es renovarà cada dos anys, coincidint amb la renovació del Claustre Universitari, d'acord amb el Reglament de la Universitat.

3. La Delegació d'Estudiants, en la part corresponent al conjunt de delegades o delegats i subdelegades o subdelegats de curs, es renovarà anualment. Les vacants que es prodüisquen es cobriran amb les noves candidatures electes de cada curs o grup.

4. La Delegació d’Estudiants, en la part corresponent al conjunt de representants d’estudiants als consells de departaments, es renovarà cada dues anys, coincidint amb la renovació del Consell de Departament, d’acord amb el Reglament de cada Departament adscrit a la Facultat.

Article 9. Pèrdua de la condició de membre de la Delegació

La condició de membre de la Delegació es perd per:

a)    Extinció del mandat.

b)    Deixar de pertànyer a la Facultat de Ciències de la Salut.

c)    Deixar de complir les condicions exposades en l'article 3 d’aquest Reglament.

d)    Deixar de complir les condicions per a ser elegible com a representant d'estudiants.

e)    Renúncia expressa dirigida a la degana o degà de la Facultat.

f)     Qualsevol altra causa que es derive de l'ordenament jurídic.

Article 10. Drets de les i els integrants de la Delegació

Els i les integrants de la Delegació tenen dret a:

a)    Assistir a les sessions de la Delegació d'Estudiants i a les de qualsevol altre òrgan, segons la seua elecció o designació.

b)    Rebre la informació i documentació disponible per a l'exercici de les seues funcions, de conformitat amb el que estableix aquest Reglament.

c)    Ser electores o electors i elegibles per a l'elecció de l'equip de representants de la Delegació en la Junta de Facultat.

d)    Qualsevol altre que es derive de la legislació vigent.

Article 11. Deures de les i els integrants de la Delegació

Els membres de la Delegació tenen els deures següents:

a)    Assistir a les reunions de la Delegació d'Estudiants i a les de qualsevol altre òrgan, segons la seua elecció o designació.

b)    Complir les normes del present Reglament així com qualsevol altra que li s afecte.

c)    Qualsevol altre que es derive de la legislació vigent.

Secció 2a

Organització i funcionament

Article 12. Reunions

El ple de la Delegació es reunirà:

a)    En sessió ordinària, almenys una vegada a l'any.

b)    En sessió extraordinària, sempre que siga convocada per la presidenta o president, a iniciativa pròpia o quan ho sol·liciten almenys una cinquena part dels membres.

Article 13. Convocatòries

1. La convocatòria del Ple correspondrà a la presidenta o president de la Delegació, a través de la secretària o secretari, i haurà de notificar-se assegurant la recepció pels seus membres amb una antelació mínima de quaranta-vuit hores. La notificació es realitzarà mitjançant correu electrònic, llevat que com a membre de l'òrgan col·legiat es comunique a la secretària o secretari de la Delegació una altra forma de notificació, cosa que s’acceptarà si hi ha causes justificades.

2. La convocatòria haurà de contenir l'ordre del dia de la sessió. La informació sobre els temes objecte d’aquesta es posarà a la disposició del conjunt de membres de l'òrgan col·legiat amb una antelació mínima de 48 hores.

3. L'ordre del dia serà fixat per la presidenta o president, tenint en compte, si escau, les peticions de la resta de membres formulades amb la suficient antelació. La presidenta o president inclourà obligatòriament en l'ordre del dia els temes que li hagen sigut presentats per escrit, amb almenys 15 dies d'antelació a la data de la convocatòria, per un mínim del deu per cent del conjunt de membres de l'òrgan.

4. La presidenta o president, quan ho requerisquen els assumptes a tractar, podrà convidar a persones no pertanyents a la Delegació, amb veu i sense vot.

Article 14. Quòrum

1. El quòrum per a la vàlida constitució de la sessió requereix la presència de la presidenta o president i la secretària o secretari o, si escau, d'els qui els substituïsquen, i de la meitat, almenys, de la resta de components, en primera convocatòria.

2. Si no hi ha quòrum, el Ple es constituirà en segona convocatòria mitja hora després de l'assenyalada per a la primera, i bastarà per a la vàlida constitució la presència de la presidenta o president i la secretària o secretari o, si escau, dels qui els substituïsquen, i l'assistència de la tercera part dels seus membres.

Article 15. Sessions

1. La presidenta o president, o el membre de la Junta Directiva en qui delegue, presidirà el Ple, adoptant les mesures que estime oportunes per a assegurar el normal i correcte desenvolupament de la sessió.

2. Durant les sessions, assistirà a la presidenta o president, una taula constituïda per:

a)    La secretària o secretari de la Delegació.

b)    La vicepresidenta o vicepresident de la Delegació.

c)    Un o una representant de la Junta Directiva

3. En cas d'absència o malaltia de la secretària o secretari, serà substituïda o substituït per la vicepresidenta o vicepresident o un membre de la Junta Directiva.

4. No podrà ser objecte de deliberació o acord cap assumpte que no figure en l'ordre del dia de la sessió, llevat que estiga present la totalitat de membres de la Delegació i siga declarada la urgència de l'assumpte pel vot favorable de la majoria absoluta.

5. Les reunions de la Delegació començaran amb la lectura, per la secretària o secretari, de l'acta de la sessió anterior, que serà aprovada o rectificada, si escau, en els aspectes que no reflectisquen amb precisió el contingut dels acords adoptats.

6. Després de la lectura de l'acta s'entrarà en l'anàlisi i deliberació dels temes continguts en l'ordre del dia.

7. Sobre tots i cadascun dels punts de l'ordre del dia, la presidenta o president, després de realitzar l'exposició que estime necessària o convenient, podrà obrir el debat. La presidència podrà arbitrar un torn d'intervencions, obert o tancat, sobre la qüestió o proposta.

8. Les intervencions en els debats es faran personalment, amb la identificació prèvia i de viva veu.

9. La presidència establirà un temps perquè qui siga interpel·lat en la reunió exercisca el seu dret a replicar o rectificar.

10. La tercera trucada a l'ordre en una mateixa sessió suposarà la retirada de la paraula per la presidenta o president, que, d'acord amb la mesa del Ple, podrà privar a la persona amonestada del dret a assistir a la resta de la sessió.

Article 16. Acords

1. Llevat d’aquells casos en els quals l'Estatut de la Universitat o aquest Reglament prevegen una altra majoria, els acords seran adoptats per la majoria simple de la totalitat d'assistents a la sessió. El vot de la presidenta o president serà diriment en el supòsit d'empat.

2. Llevat de previsió expressa en contra de l'Estatut de la Universitat, les referències al règim d'acords es computaran tenint en compte el nombre de membres que a cada moment componguen l'òrgan.

3. Les votacions es faran a mà alçada. No obstant això, la votació serà secreta quan es tracte d'elecció de persones o quan para qualsevol altre tema ho sol·liciten una cinquena part, almenys, dels membres que assistisquen a la sessió.

4. Qualsevol membre de la Delegació podrà fer constar en l’acta el seu vot contrari a l'acord adoptat, la seua abstenció o el sentit del seu vot favorable, i els motius que ho justifiquen. Podrà així mateix sol·licitar la transcripció íntegra de la seua intervenció o proposta, sempre que s'aporte en l'acte, o en el termini que assenyale la presidenta o president, el text que s’hi corresponga fidelment, fent-se així constar en l'acta o unint-se-n’hi còpia. Qui discrepe de l'acord adoptat podrà formular vot particular per escrit en el termini de 48 hores, que s'incorporarà al text aprovat.

5. Qualsevol membre del Ple que vote en contra o s'abstinga tindrà dret a l'exempció de responsabilitat que, si escau, puga derivar-se dels acords.

Article 17. Convocatòria i actes

1. La secretària o secretari efectuarà la convocatòria de les sessions per ordre de la presidenta o president, les notificarà a qui corresponga, rebrà els actes de comunicació i prepararà el despatx dels assumptes. Per a aquesta tasca comptarà amb el suport administratiu de la secretaria administrativa de la Facultat.

2. De cada sessió s'estendrà acta que contindrà, com a mínim, la relació d'assistents, l'ordre del dia de la reunió, les circumstàncies del lloc i temps en què s'ha celebrat, els punts principals de les deliberacions, així com el contingut dels acords adoptats.

3. Les actes seran signades per la secretària o secretari amb el vistiplau de la presidenta o president.

4. La secretària o secretari podrà expedir certificació dels acords adoptats sense perjudici de la ulterior aprovació de l'acta, fent constar expressament aquesta circumstància.

5. Es reconeix el dret a l'accés del contingut de les actes, amb respecte, en tot cas, a la legalitat vigent molt especialment a la legislació de protecció de dades de caràcter personal. Els acords que puguen ser fets públics, apareixeran en la pàgina web de la Facultat en el termini de set dies a partir de la data de la seua adopció.

Article 18. Delegacions

1. Excepte en aquells casos expressament previstos en l'Estatut de la Universitat o en aquest Reglament, qualsevol membre d'un òrgan col·legiat podrà delegar el seu dret en una altra persona integrant del mateix.

2. La delegació haurà de constar per escrit i notificar-se a la presidenta o president de l'òrgan en el moment de la constitució de la sessió.

3. A l'efecte d'establir el quòrum per a la vàlida constitució de l'òrgan així com les majories per a l'adopció d'acords, es considerarà present aquella persona que haja exercit la delegació, i s'atorgarà eficàcia al vot que per ella emeta, si escau, el seu membre delegat.

CAPÍTOL II

LA JUNTA DIRECTIVA

Secció 1a

Disposicions generals

Article 19. Naturalesa i competències

1. La Junta Directiva de la Delegació és l'òrgan col·legiat de govern al que correspon adoptar les decisions bàsiques que afecten a l'activitat de la Delegació d'Estudiants de la Facultat de Ciències de la Salut.

2. Corresponen a la Junta Directiva les competències següents:

a)    Executar les directrius d'actuació de la Delegació d'Estudiants en el marc de la programació general de la Facultat.

b)    Nomenar les representacions de la Delegació en les diferents comissions de la Facultat, en les quals aquestes existisquen.

c)    Planificar, aprovar i organitzar el calendari d'activitats de la Delegació d'Estudiants.

d)    Arreplegar, analitzar i si escau executar aquells projectes o iniciatives que proposen les associacions d'estudiants de la Facultat o qualsevol membre del col·lectiu d'estudiants.

e)    Col·laborar amb el Deganat de la Facultat en aquells actes de caràcter acadèmic o de celebració que organitze la Facultat i que estiguen dirigits expressament al col·lectiu d'estudiants.

f)     Atendre, resoldre o transmetre al Deganat les queixes, demandes, propostes i necessitats del col·lectiu d'estudiants de la Facultat de Ciències de la Salut que tinguen relació amb la docència o serveis universitaris.

g)    Aprovar, si escau, la proposta de pressupost de la Delegació i elaborar la memòria econòmica anual.

h)    Elaborar, si escau, la memòria anual de gestió.

i)      Fer informes a sol·licitud del Deganat.

j)      Proposar al Ple de la Delegació possibles modificacions del Reglament intern de la Delegació d'Estudiants.

k)    Qualsevol altra competència que siga atribuïda pel Ple de la Delegació, en el marc de la normativa universitària.

Article 20. Composició

La Junta Directiva de la Delegació estarà composta per els qui s'indiquen a continuació:

a) La presidenta o president de la Delegació, que la presidirà.

b) La secretària o secretari de la Delegació, que ho serà de la mateixa.

c) La vicepresidenta o vicepresident de la Delegació.

d) La tresorera o tresorer.

e) Les o els vocals de cada una de les titulacions de la Facultat

f) Les o els vocals d’àrea.

Article 21. Renovació

1. El mandat de la Junta de Directiva coincidirà amb el mandat de la Delegació.

2. En la sessió constitutiva del Ple de la Delegació es procedirà a l'elecció de la Junta Directiva que corresponga a aquest òrgan.

3. Les vacants que es produïsquen es cobriran a proposta de la presidenta o president quan les vocalies depenguen de la seua proposta o designació. En els altres casos la presidenta o president procedirà a la convocatòria de les oportunes eleccions parcials entre els col·lectius corresponents. En qualsevol cas el mandat d'aquestes representacions conclourà amb el del col·lectiu que es tracte.

Article 22. Pèrdua de la condició de membre de la Junta Directiva.

La condició de membre de la Junta de Directiva es perd:

a)    Per renúncia expressa dirigida a la degana o degà de la Facultat.

b)    Per deixar de pertànyer a la Facultat de Ciències de la Salut.

c)    Per deixar de formar part del col·lectiu pel qual li va triar.

d)    Per deixar d'ocupar el càrrec per al qual es va nomenar.

e)    Per revocació del nomenament en els casos de designació.

f)     Per expiració del mandat.

Article 23. Reunions

La Junta Directiva es reunirà:

a)    En sessió ordinària, almenys una vegada al quadrimestre.

b)    En sessió extraordinària, sempre que siga convocada per la presidenta o president, a iniciativa pròpia o quan ho sol·liciten almenys una cinquena part dels seus membres.

Secció 2ª

Normes electorals per a l'elecció de la Presidenta o President de la Delegació

Article 24. Presentació de candidatures

1. Una vegada finalitzats els processos d'elecció de delegades i delegats i d'acord amb el calendari electoral aprovat pel Claustre de Facultat, s'obrirà un termini de 5 dies hàbils per a presentar les candidatures a presidenta o president de la Delegació.

2. La presentació de candidatures, així com de qualsevol altre document o reclamació relatius al procés electoral, es realitzarà davant el Deganat de la Facultat, exclusivament a través de l'Oficina Auxiliar del Registre General de la Universitat en la Facultat de Ciències de la Salut, o en l'Oficina Central del Registre General de la Universitat situada en el Rectorat.

3. La presentació dels documents previstos en l'apartat anterior es realitzarà a través de models normalitzats que es trobaran en la Secretaria del centre.

4. El Deganat de la Facultat requerirà a els qui presenten la sol·licitud perquè, si escau, esmenen errors o completen la documentació presentada. De no fer-ho en el termini que el Deganat atorgue, d'acord amb el calendari electoral, la candidatura no podrà ser admesa.

Article 25. Proclamació de candidatures

1. El Deganat de la Facultat, una vegada comprovades les condicions d’elegibilitat dels qui presenten la sol·licitud, procedirà a la proclamació de candidatures al següent dia lectiu una vegada finalitzat el termini de presentació de candidatures.

2. El Deganat publicarà la llista de candidatures en els taulers d'anuncis del centre i en la seua pàgina web.

Article 26. Procediment d'elecció

1. Després de la proclamació de les candidatures, la presidenta o president de la Delegació o, la presidenta o president en funcions, en cas que es presente a la reelecció, convocarà a la totalitat de membres de la Delegació a un ple extraordinari, dins del termini establit en el calendari electoral, que no serà superior a 5 dies hàbils des de la proclamació de les candidatures.

2. El Ple de la Delegació una vegada constituït, procedirà a l'elecció de la presidenta o president de la Delegació, que ho serà també de la Junta Directiva.

3. Cada persona candidata exposarà el seu programa davant el Ple en un període no superior a 15 minuts, obrint-se a continuació un torn d'intervencions amb un temps màxim de dues hores en el qual qualsevol membre del Ple podrà expressar les seues opinions sobre aquest tema i realitzar les preguntes oportunes, sent moderada la sessió per la Presidència de la Delegació.

4. En cas que la presidenta o president haja presentat la candidatura, la sessió serà presidida per la vicepresidenta o vicepresident de la Delegació o el càrrec de la Junta Directiva que li seguisca en l'ordre de prelació establit.

5. Constituïda la mesa electoral s'iniciarà la votació. El Deganat de la Facultat, proporcionarà a la taula el cens d'electors i les paperetes de vot, per si foren necessàries.

6. Acabada la votació, la mesa electoral procedirà immediatament al còmput o escrutini públic, i s’estendrà l’acta dels resultats. Aquesta acta, signada per la totalitat de membres de la mesa, serà lliurada al Deganat de la Facultat.

7. La candidatura que obtinga, en primera votació, més de la meitat dels vots vàlidament emesos pels membres del Ple de Delegació resultarà triada presidenta o president. Si cap de les candidatures obté aquesta majoria, es procedirà, als dos dies lectius següents, a una segona votació, i resultarà triada la candidatura que obtinga major nombre de vots. Si, celebrada la segona votació, es produïra empat, s'obrirà un nou procés electoral. En el cas que solament hi haja una o dues candidatures, únicament se celebrarà la primera volta.

8. El Deganat de la Facultat tindrà al seu càrrec la proclamació de les candidatures electes, així com la supervisió i ordenació d'aquest procés electoral, en el qual no s'admetrà la delegació de vot.

Secció 3a

Normes electorals per a l'elecció del les i els vocals de la Junta Directiva

Article 27. Procediment d'elecció

1. Una vegada finalitzat el procés d'elecció de presidenta o president, i en  el mateix Ple, es procedirà immediatament a l'elecció de la resta de membres de la Junta Directiva pel següent procediment:

a)    Es triaran com a vocals de titulació les candidatures més votades per i entre la representació de cada titulació. En cas que es presente una única candidatura, no serà necessari el tràmit d'elecció.

b)    Es triarà un o una vocal de titulació per i entre el conjunt de representants d'estudiants de tercer cicle i màsters adscrits a la Facultat de Ciències de la Salut.

c)    Es triaran pel Ple a proposta de la presidenta o president un nombre de vocals d'àrea no superior al nombre de vocalies de titulació. Aquesta proposició es realitzarà de manera conjunta i es farà davant el Ple que la votarà. La proposició s'aprovarà si s'aconsegueix la majoria absoluta de la totalitat de membres presents del Ple.

d)    La vicepresidenta o vicepresident, secretària o secretari i tresorera o tresorer es triaran per lliure designació de la presidenta o president.

2. Les candidatures que hagen obtingut un major nombre de vots en el seu cos electoral seran proclamades membres electes de la Junta Directiva. Quan dos o més candidatures obtinguen el mateix nombre de vots, es donarà preferència per a la seua proclamació a la candidatura de major antiguitat com a membre de la Delegació, o, en defecte d'això, aquella persona amb més anys matriculats en la Facultat de Ciències de la Salut.

Secció 4ª

Organització i funcionament de la Junta Directiva

Article 28. Normativa

La Junta Directiva podrà establir les seues pròpies normes de funcionament. En cas de conflicte, el contingut dels preceptes de la secció segona del capítol I, del present Reglament, relatius a l'organització i funcionament del Ple de la Delegació, seran també d'aplicació respecte de l'organització i funcionament de la Junta Directiva.

CAPÍTOL III

LES COMISSIONS

Article 29. Composició i renovació

1. El Ple podrà crear les comissions que estime convenients per al funcionament de la Delegació, i determinarà les seues funcions.

2. Es podrà nomenar com a membre de les comissions a qualsevol membre de la Delegació d'Estudiants de la Facultat. També podran constituir-se comissions de caràcter mixt, que incloguen representants d'altres òrgans, associacions, col·lectius o serveis de la universitat. En aquests casos tindran dret a veu però no a vot.

3. L'acord de creació de les comissions de la Delegació haurà de determinar els objectius i la composició, el seu caràcter permanent o no, i si els acords adoptats en el seu si requereixen o no la posterior aprovació del Ple.

4. La Junta Directiva podrà crear una Comissió Permanent que actue per delegació seua a fi d'una major operativitat. La composició de la comissió i les seues funcions delegades seran determinades en l'acord de creació. No seran delegables a la comissió aquelles funcions que corresponguen al Ple establides en l'article 19 del present Reglament, excepte les dels apartats i i g.

5. Les comissions seran renovades en constituir-se una nova Delegació d'estudiants. Les vacants seran substituïdes per l'òrgan que va crear la comissió.

Article 30. Funcionament

1. Les comissions seran presidides per la presidenta o president de la Delegació o membre de la Junta Directiva en qui aquest delegue.

2. Com a membre d'una comissió només es podrà delegar el vot en una altra persona integrant de la comissió. En el cas de representants d'òrgans de govern, serveis, col·lectius d'estudiants o unitats administratives, podran, si escau, substituir-se per una altra persona integrant dels corresponents òrgans, serveis, col·lectius o unitats.

CAPÍTOL IV

DE LA COMPOSICIÓ DE LA JUNTA DIRECTIVA

Secció 1a

La presidenta o president de la Delegació

Article 31. Funcions

1. La presidenta o president té la representació de la Delegació i exerceix les funcions de direcció i gestió ordinària de la mateixa.

2. Són funcions de la presidenta o president de la Delegació d'Estudiants:

a)    Representar el col·lectiu d'estudiants del centre.

b)    Convocar i presidir el Ple i la Junta Directiva de la Delegació i executar els seus acords.

c)    Assistir a les reunions de la Junta de Facultat, en qualitat de membre nat.

d)    Coordinar i supervisar les diferents activitats de la Delegació.

e)    Mantenir adequada coordinació amb el Deganat de la Facultat per a sol·licitar, rebre o subministrar informació d'interès per a la Delegació i el Centre, així com per a la planificació i coordinació de projectes i activitats.

f)     Nomenar a la vicepresidenta o vicepresident, secretària o secretari i tresorera o tresorer de la Delegació, així com, si escau, proposar-ne el cessament.

g)    Proposar el nomenament del conjunt de vocals d'àrea, d'acord amb el procediment establit en aquest Reglament.

h)    Aprovar, si escau, les despeses en execució del pressupost corresponent.

i)      Assegurar el compliment de les normes que afecten a la Delegació i, en particular, les relatives al bon funcionament de les activitats i els serveis.

j)      Coordinar el treball de les diferents comissions.

k)    Gestionar els espais i mitjans que estiguen adscrits a la Delegació.

l)      Administrar o coordinar l'ús del correu postal i electrònic de la Delegació d'Estudiants, així com de la seua pàgina web o dels recursos de què dispose la Delegació per a publicitar les seues activitats i mantenir un contacte fluït amb el col·lectiu d'estudiants.

m)   Qualsevol altra funció atribuïda per la legislació vigent i l'Estatut de la Universitat d'Alacant.

Article 32. Elecció i nomenament

1. La presidenta o president serà elegit pel Ple de la Delegació d'Estudiants entre la totalitat d'estudiants membres de la Delegació. El seu nomenament correspon a la degana o degà. Serà indispensable ser estudiant a temps complet en la Facultat de Ciències de la Salut de la Universitat d'Alacant, sense que en cap cas puguen exercir-se simultàniament dos o més càrrecs unipersonals de caràcter institucional.

2. La normativa d'elecció i revocació de la presidenta o president serà la prevista en aquest Reglament.

3. En cas de produir-se el cessament de la presidenta o president per qualsevol causa que no siga el compliment ordinari del seu mandat, el Ple de la Delegació procedirà en el termini màxim de sis mesos a convocar noves eleccions per al que reste del mandat ordinari.

Article 33. Mandat i remoció

1. El mandat de la presidenta o president tindrà una durada de 2 anys, sent possible la seua reelecció per un màxim de dos períodes consecutius.

2. La remoció de la presidenta o president del seu càrrec haurà d'aprovar-se a través d'una moció de censura.

3. El Ple de la Delegació pot exigir la responsabilitat de la presidenta o president mitjançant una moció de censura aprovada per la majoria absoluta dels seus membres. Aquesta moció no podrà proposar-se fins a transcorreguts sis mesos des del nomenament.

4. La moció de censura haurà de presentar-se al Ple recolzada per, almenys, un 25 per cent dels membres, sense que puga ser votada abans dels deu dies ni més tard dels quinze dies lectius següents a la seua presentació.

5. El rebuig de la moció de censura impedirà que puga presentar-se una altra fins al següent curs acadèmic i, en tot cas, abans de sis mesos.

6. En cas de dubte sobre el procediment de remoció s'atendrà a l'arreplegat en el Reglament de la Facultat per a la figura de la degana o degà.

Article 34. Suplències

1. En el moment del nomenament, la presidenta o president establirà l'ordre de prelació en el qual les persones integrants de la Junta, després de la vicepresidenta o vicepresident, la substituiran en cas de vacant, absència, malaltia, o cessament per concurrència a reelecció per al mateix càrrec.

2. En cas de cessament per expiració del mandat, la presidenta o president continuarà interinament en les seues funcions fins al nomenament de la seua substituta o substitut i, en casos extraordinaris, s'estarà al que disposa en l'apartat anterior.

Secció 2a

La vicepresidenta o vicepresident de la Delegació

Article 35. Funcions

Són funcions de la vicepresidenta o vicepresident de la Delegació:

1. Recolzar a la presidenta o president en les funcions abans descrites.

2. Substituir-lo quan no estiga present o quan la mateixa presidència delegue en la seua persona expressament.

Secció 3a

La secretària o secretari de la Delegació

Article 36. Funcions

Correspon a la secretària o secretari:

a)    Convocar, a petició de la presidenta o president, a la totalitat de membres del Ple o Junta Directiva a les reunions d'aquests òrgans col·legiats.

b)    Donar fe dels actes i acords del Ple i de la Junta Directiva de la Delegació i comissions en les quals actue.

c)    Elaborar i custodiar les actes dels òrgans col·legiats i l'arxiu de la Delegació.

d)    Totes les funcions que li siguen assignades o delegades per la presidenta o president.

Secció 4a

La tresorera o tresorer de la Delegació

Article 37. Funcions

Són funcions de la tresorera o tresorer de la Delegació:

1. Planificar la previsió de despeses d'acord amb el calendari d'activitats de la Delegació d'Estudiants.

2. Sol·licitar les ajudes econòmiques, beques, subvencions o similars que fóra necessari per a portar a bon terme les activitats planificades per la Delegació d'Estudiants.

3. Informar la totalitat de membres de la Junta Directiva de les ajudes o subvencions disponibles així com les concedides per a la realització d'activitats de la Delegació.

4. Disposar i gestionar el pressupost de la Delegació d'Estudiants d'acord amb els interessos generals d'aquesta entitat i les resolucions de la Junta Directiva.

Secció 5a

Vocals de titulació i d'àrea

Article 38. Nomenaments dels Vocals de Titulació

1. Les i els vocals de titulació representaran a cada titulació de la Facultat de Ciències de la Salut davant la Delegació d'Estudiants i el Deganat de la Facultat, exercint la coordinació entre la Delegació d'Estudiants i les comissions de titulació. En el moment de la seua elecció nomenaran una o un suplent, entre els i les integrants de la Delegació, que exercirà les seues funcions en cas d'absència.

2. Les i els vocals de titulació son triats per i entre els membres del Ple a proposta de la Presidenta o President de la Delegació d’Estudiants. En el moment de la seua elecció nomenaran una o un suplent, entre les i els integrants de la Delegació, que exercitarà les seues funcions en cas d’ausència.

Article 39. Funcions de les i els vocals de titulació

1. Actuar de portaveu del col·lectiu d’estudiants davant la Delegació d’Estudiants i el Deganat.

2. Actuar de representant de la Delegació d’Estudiants a las reunions de les Comissions en les quals la normativa de la Facultat així ho establisca.

3. Mantenir un contacte periòdic per a la coordinació de activitats amb les Delegades i Delegats de curs o grup de les seues corresponents titulacions.

4. Informar a la Junta Directiva de possibles problemes, reclamacions o suggeriments que consideren rellevants sobre les titulacions a les qual representen.

5. Supervisar i gestionar, a petició de la Junta Directiva, les eleccions a Delegades i Delegats de Curs o Grup.

6. Informar al col·lectiu d’estudiants del procés electoral a seguir per l’elecció de les distintes delegades i delegats, així com de les seues funcions, privilegis i obligacions una vegada constituïts com a tal.

Article 40. Nomenament vocals d'àrea

1. Les i els vocals d'àrea són triats per i entre els membres del  Ple a proposta de la Presidenta o President de la Delegació d'Estudiants.

2. Les propostes de substitució o creació de noves vocalies hauran de ser aprovades pel Ple de la Delegació. En tot cas el nombre de vocalies d'àrea serà sempre inferior al de vocalies de titulació.

Article 41. Funcions de les i els vocals d'àrea

Les i els vocals d'àrea col·laboren amb la   de la Delegació en la gestió de les activitats relacionades amb la Delegació i exerceixen quantes funcions li siguen assignades o delegades per la presidència.

Secció 6ª

Delegades i delegats i subdelegades i subdelegats de curs

Article 42. Funcions

1. Les delegades, delegats, subdelegades i subdelegats de curs o grup s'encarregaran de representar al col·lectiu d'estudiants d'un determinat curs o grup davant la Delegació d'Estudiants del centre, el Deganat i la corresponent comissió de titulació. Així mateix actuen de portaveu entre el professorat dels departaments i l'alumnat.

2. La funció de delegada, delegat, subdelegada o subdelegat de curs o grup serà compatible amb ocupar una vocalia de titulació o àrea en la Junta Directiva de la Delegació.

3. Són funcions de les delegades, delegats, subdelegades i subdelegats de curs o grup:

1. Representar els interessos del conjunt d'estudiants del seu curs o grup en la comissió de la seua titulació, participant en el seguiment de l'aplicació dels plans d'avaluació i qualitat de la titulació, i servint de via per a recaptar l'opinió de l'alumnat sobre la marxa del programa formatiu.

2. Elevar al vocal de titulació, la Junta Directiva de la Delegació o el mateix Deganat de la Facultat, els dubtes, propostes o reclamacions que li siguen transmesos pel col·lectiu d'estudiant s als quals representen.

3. Actuar de portaveu davant els departaments i el professorat i transmetre informació d'interès per al col·lectiu d'estudiants que representen.

a) Vetlar pel compliment del programa formatiu de les assignatures, informant a la comissió de titulació o directament a la president o president d’aquesta sobre els conflictes o situacions anòmales que se susciten en l'activitat docent.

b) Participar en les reunions de coordinació docent que convoque, si escau, la vicedegana o vicedegà de la titulació o la coordinadora o coordinador de curs.

Article 43. Elecció

1. La delegada o delegat i la subdelegada o subdelegat de curs o grup es triaran pel conjunt d'estudiants d'aquest curs o grup, d'entre l'alumnat assignat a aquest grup que estiga matriculat d'almenys 2/3 dels crèdits totals corresponents a aquest curs.

2. La presidenta o president de la Delegació, convocarà les eleccions de delegades, delegats, subdelegades i subdelegats en un període inferior a 20 dies hàbils després de l'inici de les classes i amb un mínim de 3 dies hàbils previs a l'elecció, a través del Campus Virtual de la UA, pagina web de la Facultat i taulers d'anuncis de les aules dels respectius grups.

3. La convocatòria indicarà el lloc, data i hora de l'elecció per a cada grup. Aquestes eleccions hauran d'efectuar-se en horari lectiu, deu minuts abans de la finalització d'una classe després de la qual hi haja període de descans, podent ser les convocatòries d'hora i data diferents per a cada grup o curs.

4. En la reunió, podrà estar present en qualitat d'assessor la vicedegana o vicedegà de la titulació o persona en qui delegue.

5. Una persona integrant de la Junta Directiva de la Delegació d'Estudiants, designada per la presidenta o president, coordinarà l'elecció, exposant en primer lloc els drets i deures de les delegades, delegats, subdelegades i subdelegats i sol·licitant a continuació la presentació de candidatures que seran votades per l'alumnat present.

6. En el cas que algú entre l'alumnat ho sol·licite, la votació serà secreta. En aquest cas la persona representant de la Delegació d'Estudiants i dues persones d'entre l'alumnat present el primer cognom dels quals siguen classificats en primer i segon lloc alfabèticament actuaran de taula electoral. En aquest cas la taula registrarà el nom i cognoms de tots els votants, relació que adjuntaran a l'acta.

7. En el cas que no es presenten candidatures, la Junta Directiva de la Delegació d'Estudiants durà a terme les tasques de representació temporalment fins que hi hagen candidatures.

8. L'elecció de delegades i delegats s'aprovarà per majoria simple. La delegada o delegat serà aquella persona amb major nombre de vots. La segona persona més votada serà designada subdelegada o subdelegat i actuarà com a suplent de la delegada o delegat en els casos que siga necessari.

9. La persona representant de la Delegació moderarà tot el procés i vetlarà pel compliment de la normativa. De la mateixa manera, emplenarà l'acta de l'elecció i facilitarà la mateixa al Deganat de la Facultat, que procedirà al seu arxiu i n’enviarà còpia registrada a la Junta Directiva.

10. Si hi ha diversos grups per curs, cada grup de teoria celebrarà les seues pròpies eleccions a delegada, delegat, subdelegada i subdelegat.

11. Posteriorment, la o el vocal de titulació convocarà a una primera reunió de coordinació a les diferents delegades, delegats, subdelegades i subdelegats electes de grup o curs. Aquesta reunió se celebrarà en un termini inferior a 7 dies després de les eleccions inicials a delegades, delegats, subdelegades i subdelegats de curs.

CAPÍTOL V

DELS PRESSUPOSTOS DE LA DELEGACIÓ D'ESTUDIANTS

Article 44

La Delegació d'Estudiants de la Facultat de Ciències de la Salut haurà de disposar dels mitjans necessaris per al seu correcte funcionament.

La Facultat garantirà les infraestructures i mitjans necessarisa vegada aprovat per la Junta de la Facultat de Ciències de la Salut, entrarà en vigor a partir de l'endemà a la seua publicació en el BOUA (Butlletí Oficial de la Universitat d'Alacant).

Alacant, a 25 de juliol de 2014

Ana Laguna Pérez

Degana Facultat Ciències de la Salut





[Carretera Sant Vicent del Raspeig s/n  
03572 Sant Vicent del Raspeig - Alacant  
 Tel. 33 894 9650 - Fax 89 065 6199](https://www.google.es/maps/@45.373415,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12267&trk=tyah&trkInfo=tarId%3E9736277025736%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)